./data/phi2331/phi028/phi2331.phi028.perseus-lat2.xml
causae occidendi eius haec fuerunt: primum quod numquam militem otiosum esse perpessus est, si quidem multa opera militari manu perfecit, dicens annonam gratuitam militem comederenon debere, his addidit dictum eis grave, si umquam eveniat, salutare rei publicae, brevi milites necessariosnon futuros, quid ille conceperat animo qui hocdicebat? nonne omnes barbaras gentes subegeratpedibus totumquemundum fecerat iam Romanum? Brevi, " inquit, " milites necessarios non habebimus quid est aliud dicere : Romanus iam miles erit nullus? ubique regnabit, omnia possidebitsecura res publica orbis terrarum non arma fabricabitur, non annonam praebebit, boveshabebuntur aratro, equus nascetur ad pacem, nulla erunt bella, nulla captivitas, ubique pax, ubique Romanae leges, ubique iudices nostri